அதன் மேலுள்ள கல்வெட்டினை முழுமையாகப் படியெடுக்க முடிந்தது. கல்வெட்டினை இயற்கைக் கோலத்திலும் படம் எடுத்துள்ளனர். அங்குள்ள கல்வெட்டு இங்கு முன்பு குறிப்பிட்டவற்றிலிருந்து பெரிதும் வேறுபட்டது. அது காலத்தாற் பிற்பட்டது. சமண சமயம் தொடர்பானது. அது தமிழ்ப் பிராமிச் சாசனம். அதனை இலங்கையிற் கிடைத்த முதலாவது தமிழ்ப் பிராமிச் சாசனமென்று கொள்ளமுடிகின்றது. அது பிராகிருதம் கலந்த தமிழ்ச் சாசனம். சமணம் தொடர்பான சாசனம் என்பதால் அதனைத் தமிழ் மொழியில் எழுதியுள்ளனர்.